Gratulere så mye til verdens snilleste Lykke som fyller 1 år i dag! I dag skal hun bli skjemt bort litt ekstra, med masse kos, pakke og tur med gode venner. Lykke har nemlig en bestevenn som heter Ellie som også fyller 1 år i dag. Da kan vi jo ikke annet enn å stelle i stand til en liten bursdagsfeiring for prinsessene. Så hundegale som vi tobeinte er, har vi da ordnet til noen godsaker som både hundene og menneskene skal få kose seg med. Vi gleder oss masse og tror at hundene blir å storkose seg! 😀
Vi måtte selvfølgelig ta bursdagsbilder av de! <3
Siden Lykke nå allerede er blitt 1 år, mente mamma (Emma) at det var på tide med nytt innlegg fra oss. Og det har skjedd en god del siden sist. Ikke minst har lille Lykke vokst fra å være 13,5 kg (14 uker) til 26 kg. Som dere ser har ikke Lykke blitt noe bedre på å sitte pent 😉
Lykke 8 uker – 14 uker – 1 år
Ellers har vi fullført valpekurs og hverdagslydighetskurs, noe som Lykke har gjort med glans! Hun har alltid vært en enkelt hund å ha med å gjøre. Hun er førerorientert, rolig, myk og har mye stå-på-vilje. Hun har rett og slett en veldig fin av og på knapp, som en av kursholderen påpekte på en trening. Når hun fikk løpetid for noen uker siden, har hun ikke vært 100% på nett, noe som må være lovt når man har mye hormoner ute å går. Hun er likevel en fantastisk hund som gir oss mye glede i hverdagen! Vi har også begynt med utstillingstrening, da vi ønsker å melde oss på utstilling i sommer. Det har både Lykke og matmor godt av å trene på, kanskje spesielt matmor, da man må passe på å springe i riktig tempo, stille opp riktig og passe på å ikke snuble i sine egne ben. Lykke må derimot trene på å ikke overfalle dommeren med glede og smask, for det mener hun jo selvsagt at alle fortjener.
Lotta skal på ferie til mamma i neste uke og blir til juni/juli. Det er viktig å påpeke at det er ferie, sånn at ikke mamma tror at hun skal flytte hjem igjen, for sånn er det ikke 😉 Mamma og Lotta gleder seg sikkert, men jeg må innrømme at det blir litt trist å ikke ha henne her i Bodø. Jeg er også spent på hvordan Lykke tar det å vær alenebarn. Det blir sikkert litt rart, men hun er såpass selvstendig at jeg tror det blir nok å gå seg fort til.
Hundene har også vært på photoshoot hos flinkeste @mollythedal (på instagram). Bare se på disse finingene <3
Publisert i Ukategorisert | 1 kommentar
Lykke snart 14 uker!
Publisert 12. august 2021 | Av Maja Furuly
Tiden flyr alt for fort! Lille (store) Lykketrollet vårt blir hele 14 uker på lørdag! Og etter litt mas fra min mor (Emma) har jeg endelig satt meg ned for å fortelle litt om hvordan det går med valp i huset og hva vi har gjort disse dag.. ukene! 🙂
Det har skjedd utrolig mye siden sist. Lille Lykke er kanskje ikke så liten lenger, for hun har vokst skikkelig. Fra å være 7,38 kg den dagen vi hentet henne til 13,5 kg i dag. Hun har nesten blitt dobbel så stor på disse seks ukene, bare se på sjarmtrollet vårt!
Lykke 8 uker vs Lykke 13,5 uker.
Telttur
Etter vi kom tilbake til Bodø fra sommerferie dro vi rett på telttur til Kjerringøy. Der fikk Lykke sove i telt for første gang, ligge i hengekøye, springe langs strendene og til og med ta sitt første svømmetak! Vi var litt spente på om vi ble å få med oss teltet vårt helt hjem igjen, uten bitemerker, men det gjorde vi! Vi hadde lagt ut pledd på teltduken, slik at hun heller kunne bite på det enn teltet og det funket. Jeg tror jentene koste seg like mye på tur som vi tobeinte gjorde. Med nydelig vær, god mat og selskap lever vi lenge på den helgen. Nå venter vi bare på litt finvær slik at vi kan ta oss en tur til!
Telttur på Kjerringøy, Låter
Hjemme alene trening
Hjemme igjen i Bodø har vi begynt med hjemme-alenetreningen. Vi har satt opp en barnegrind mellom gangen og stuen, slik at de har et lite rom å oppholde seg i og mindre gjenstander Lykke kan bite på og ødelegge. I tillegg til at vi har et kamera for å kunne følge med på hva de gjør. Møblene i gangen syntes Lykke var alt for kjedelige å gnage på, så hun fant noe mye mer spennende. Nemlig veggen! Heldigvis ser det mye verre ut på bildet enn det faktisk er. For å prøve å unngå at dette skjer igjen, har vi smurt tabasco på alle karmene i gangen, og de plassene som virker fristene for en liten valp å gnage på. Foreløpig har dette fungert godt og vi har ikke sett henne gnage på noe annet enn et par sko hun også har fått tak i. 😆 Men sånn er det vell med en valp i huset, i hvert fall med en pirayador! MEN, hvis vi ser bort i fra gnagingen på veggen har hun vært eksemplarisk hjemme alene. Hun er veldig rolig og legger seg som regel veldig fort ned til å sove. Lotta er nok en trygghet og forbilde for henne her, siden hun også legger seg ned og sover. Lykke har bare vært alene hjemme, uten Lotta, en gang. Det gikk også bare bra og hun sov til vi kom hjem igjen.
Trollet har spist på veggen vs gullet ligger å sover.
Sosialisering
I løpet av disse ukene har Lykke fått hilst på mange mennesker og dyr. Det har gått veldig bra, og som labradorer flest elsker hun oppmerksomhet og kos. Hunder har vi møtt flere av, i mange forskjellige raser. Jeg opplever henne som litt tilbakeholden i starten der hun er veldig ydmyk og forsiktig. Når hun derimot er blitt kjent med hunden er hun veldig leken og tøff. Jeg synes egentlig at det er helt greit at hun er forsiktig i møte med nye hunder, slik at hun ikke bare springer rett bort til alt og alle. Hun virker heller ikke så redd, så da tenker jeg det er greit. Ellers har vi sett på både kyr, hester, katt og gris på avstand. De har hun heller ikke brydd seg så mye om. 🙂
Bildet er tatt av @mollythedal på instagram.
Valpekurs
Vi har også begynt på valpekurs hos Dyrlegene hver tirsdag! Vi har vært på en teoridel og en praktisk del. Det var veldig artig å se hvordan Lykke taklet å være rundt nærmere 20 hunder. Vi var forberedt på litt sprell, men hun var overraskende rolig. Hun var veldig kontaktsøkende og la seg fort ned for å slappe av når vi sto i ring og ventet på å starte. Valpene skulle så få hilse på hverandre. Jeg vil ikke si at hun var den mest ivrige etter å hilse på de andre, men når det kom valper mot henne snuste hun forsiktig på de, også var det greit. Hun var vell litt mer opptatt av å hilse valpeeierne for å si det sånn. 😉 Vi skulle så jobbe med kontakt. Da skulle vi gå rundt på området og belønne når vi fikk øyenkontakt med henne. Vi kunne gjerne si navnet hennes for å få oppmerksomheten. Dette var ingen problem for Lykke, for det er noe vi har jobbet med. Så gikk vi over til lineføring, og da skulle hun gå på venstre side, med kontakt. Dette var hun også kjempeflink på, men vi merket at hun begynte å bli litt sliten og ufokusert mot slutten og valgte derfor å runde av etter litt. Vi var veldig fornøyde med Lykke etter første økt på valpekurset, og ser frem til flere (med kanskje litt bedre vær)! 😀
Nytt utstyr
Med en valp som veks 1 kg i uka, må det til med nytt utstyr også! I går fikk Lykke seg ny sele, sammen med en hanefot, bånd og bur. Det ble også et belte med bag på oss menneskene, noe som vi er veldig fornøyde med! 🙂 Lykke er derimot ikke så veldig fornøyd med ny sele, men det går seg vell til håper jeg.
Idag har vi fått testet ut utstyret med rotrening i byen, sammen med Henriette, Vilma og Ellie. Ellie er en bretontispe som er født på akkurat samme dag som Lykke (08.05), så disse håper vi blir gode venner når de blir stor! 😀
Da sier vi takk for i dag, så blir det nok en stund til neste gang dersom jeg kjenner meg selv rett! Men, hvis dere vil følge hverdagen vår, er vi litt mer aktiv på instagram: @labradorsisters_